Úr Balázs
ur.balazs at fsf dot hu 2015, 2016, 2019, 2021, 2023, 2025.

# Fájlok másolása és áthelyezése

Három módon lehet fájlokat másolni vagy áthelyezni a gThumb programban.

# Kivágás és beillesztés

A böngészőnézetben egy fájl másolásához használja a Szerkesztés Másolás menüpontot, vagy nyomja meg a Ctrl C billentyűket. Egy fájl áthelyezéséhez használja a Szerkesztés Kivágás menüpontot, vagy nyomja meg a Ctrl X billentyűket. Ezután navigáljon a célmappához a mappafa használatával. Használja a Szerkesztés Beillesztés menüpontot, vagy nyomja meg a Ctrl V billentyűket a fájlátvitel befejezéséhez.

# Fogd és vidd

A fájl egy másik mappába történő átmásolásához egyszerűen húzza át a fájlt (egy hosszan tartó bal kattintással) a mappafában látható célmappába. Egy fájl áthelyezéséhez tartsa nyomva a Shift billentyűt a húzás közben.

Használhatja a középső egérgombot is a fájlok húzásához. Ebben az esetben a gThumb meg fogja kérdezni, hogy a fájlokat másolni vagy áthelyezni szeretné-e, esetleg megszakítja-e a műveletet.

# Fájl másolása / áthelyezése párbeszédablak

Jelölje ki az átvinni kívánt fájlokat, kattintson a jobb egérgombbal a kijelölésre, és válassza a Másolás ide… vagy az Áthelyezés ide… menüpontot. Ez meg fog nyitni egy mappakiválasztó párbeszédablakot, ahol kiválaszthatja a célmappát. A párbeszédablak alján engedélyezheti A cél megtekintése lehetőséget, ha be szeretne lépni a célmappába a fájlátvitel befejezése után.