Úr Balázs
ur.balazs at fsf dot hu 2015, 2016, 2019, 2021, 2023, 2025.

# Importálás egy fényképezőgépről

A legtöbb rendszeren a gThumb automatikusan el fogja indítani az importálás párbeszédablakot, amikor egy digitális fényképezőgépet csatlakoztatnak a számítógéphez, vagy fényképekkel rendelkező memóriakártyát helyeznek egy kártyaolvasóba. (Ezt azért teszi, mert alapértelmezett kezelőként van regisztrálva az x-content/image-dcf és az x-content/image-picturecd MIME-típusokhoz.)

Az importálás párbeszédablak kézi indításához használja Fájl Importálás innen Eltávolítható eszköz menüpontot.

# Az importálás párbeszédablak

Az importálás párbeszédablak a kijelölt eszközön elérhető fényképek bélyegképeit jeleníti meg. A felhasználó kijelölhet egy vagy több képet normál billentyű vagy egértechnikák használatával (például Ctrl+kattintás egy fényképen a kijelöléshez való hozzáadásához, vagy a kívánt fényképek fölött kattintás és az egér húzása.) Ha nincsenek képek kifejezetten kijelölve, akkor az összes importálásra kerül.

Esetlegesen címkék is hozzárendelhetők az importált fényképekhez a bélyegképablak alatti Címkék vezérlő használatával. Kattintson a legördülő vezérlőre az előre meghatározott címkék megtekintéséhez.

Egy eseménynév is hozzárendelhető esetlegesen a fényképekhez. Ez az eseménynév egy automatikus (valószínűleg egy dátumot tartalmazó) almappanév előállításához használható, amint alább látható. Például ha az alap célmappa a „/fényképek”, és a „Judit-esküvője” eseményt adja meg az Esemény mezőben, akkor az automatikus almappák előállítását ehhez hasonlóan állíthatja be: „/fényképek/2010-07-31, Judit-esküvője”.

# Szabványos dátum-alapú almappák

Mint fentebb említettük, az importált fényképek almappái automatikusan előállíthatók eseménynevek és dátumok alapján. Ez a célmappanévre kattintva engedélyezhető vagy tiltható le az importálás párbeszédablakban. Megnyit egy második párbeszédablakot, ahol az importálások alap mappája kiválasztható (a Cél mappa). Az automatikus almappák előállításához válassza az Automatikus almappa lehetőséget.

Kiválaszthatja az almappa elnevezés alapjául használandó Fájl dátumot vagy a Jelenlegi dátumot. (A Fájl dátum megvizsgálja a fájl metaadataiba ágyazott dátumokat annak meghatározásához, hogy mikor készült a fénykép.) Különféle szabványos dátumformátumok érhetők el (például év-hónap). Az egyedülálló almappaként jelölőnégyzet szabályozza, hogy „mély” vagy „sekély” fájlhierarchia legyen elkészítve (például az év-hónap használatával lehetnek év almappái, amelyek hónap almappákat tartalmaznak, vagy az összes almappa a fájlrendszer ugyanazon a szintjén lehet az évvel és a névvel együtt a mappanévben).

Nem szükséges az előre meghatározott dátumformátumokat használni. Ha az egyéni formátumot választja, akkor szabványos dátumkódok használhatók. Kattintson az egyéni formátum mező jobb oldalán lévő súgó ikonra a formátumkódok listájáért. A „%E” egy speciális kód, amely a fő importálás párbeszédablakon meghatározott Esemény nevét fogja beágyazni.

További dátumformátum kódokért nézze meg a szakaszt.

Ha automatikus almappa elnevezést használ, akkor a fő importálás párbeszédablakon lévő Cél mező pirossal fogja megjeleníteni a mappa automatikus részét. (Dátum-alapú formátumoknál üres adatok lehetnek megjelenítve a piros részen.)

# Egyéni formátumok használata