Δημήτρης Σπίγγος,
dmtrs32@gmail.com 2014
Στέργιος Προσινικλής
steriosprosiniklis@gmail.com 2009
Μαρία Μαυρίδου
mavridou@gmail.com 2014

# Χειροκίνητη κατάσταση πλήρους οθόνης

Πατώντας το πλήκτρο f στις καταστάσεις περιήγησης ή προβολής θα εμφανιστεί η τρέχουσα εικόνα σε κατάσταση πλήρους οθόνης. (Στην κατάσταση περιήγησης, μπορείτε επίσης να διπλοπατήσετε με το μεσαίο πλήκτρο του ποντικιού.)

Μετακινώντας το ποντίκι θα ενεργοποιήσει ένα αναδυόμενο φάτνωμα στοιχείου ελέγχου. Αυτό μπορεί να χρησιμοποιηθεί για περιήγηση στην επόμενη ή προηγούμενη εικόνα ή να αλλάξετε τα επίπεδα εστίασης.

Μπορείτε επίσης να προχωρήσετε στην επόμενη εικόνα πατώντας τα πλήκτρα επόμενη σελίδα (PageDown) ή διάστημα.

Μπορείτε να επιστρέψετε στην προηγούμενη εικόνα πατώντας προηγούμενη σελίδα (PageUp) ή οπισθοδρόμηση.

Αυτό μπορεί να χρησιμοποιηθεί για να υλοποιήσετε μια χειροκίνητα ελεγχόμενη προβολή διαφανειών.

Για να εξέλθετε από την κατάσταση πλήρους οθόνης, πατήστε τα πλήκτρα f ή διαφυγής.